
L E G E

pentru modificarea şi completarea Legii cooperaţiei 

de consum nr.1252-XIV din 28 septembrie 2000


Parlamentul adoptă prezenta lege organică. 

Art.I. – Legea cooperaţiei de consum nr.1252-XIV din 28 septembrie 2000 (Monitorul Oficial al Republicii Moldova, 2000, nr.154-156, art.1156), cu modificările ulterioare, se modifică şi se completează după cum urmează: 

1. La articolul 8:

alineatul (1) va avea următorul cuprins:

"(1) Organizaţia cooperaţiei de consum este o organizaţie democratică, controlată de membrii săi care participă activ la determinarea strategiei de dezvoltare şi la luarea de decizii."

articolul se completează cu alineatul (3), cu următorul cuprins: 

"(3) Membrii cooperatori exercită controlul asupra mijloacelor organizaţiei pe principii democratice şi egale."

2. În titlul articolului 9, cuvintele "şi nediscriminarea" se exclud.

3. Articolul 10 alineatul (2) va avea următorul cuprins:

"(2) În caz de examinare a problemelor ce constituie secret ocrotit de lege, organul de conducere al organizaţiei cooperatiste de consum poate hotărî ca unele şedinţe să fie închise şi unele decizii să nu fie date publicităţii."

4. La articolul 22 alineatul (1), cifra "18" se substituie prin cifra "16".

5. La articolul 29:

alineatul (2) va avea următorul cuprins: 

"(2) Hotărîrea de excludere din cooperativa de consum este adoptată de adunarea generală a membrilor cooperatori. Hotărîrea în cauză poate fi atacată în instanţa de judecată."

alineatul (3) se exclude;

alineatele (4) şi (5) devin alineatele (3) şi (4);

la alineatul (3), cuvîntul "aprobată" se substituie prin cuvîntul "adoptată".

6. La articolul 35 alineatul (2), fraza a doua se exclude.

7. Articolul 37 alineatul (3) va avea următorul cuprins: 

"(3) Adunarea sectorului cooperatist este deliberativă dacă la ea participă cel puţin jumătate din numărul membrilor cooperatori din sector."

8. Articolul 38: 

la alineatul (3), textul "o dată în semestru" se substituie prin textul "o dată la 3 luni";

la alineatul (5), textul "care poate fi şi preşedinte al biroului executiv" se substituie prin textul "care trebuie să cunoască sistemul cooperaţiei de consum şi să aibă o experienţă de activitate în domeniul economic de cel puţin 3 ani".

9. Articolul 39 se completează cu alineatele (4) şi (5), cu următorul cuprins: 

"(4) Membrii consiliului de administraţie nu pot fi în acelaşi timp şi membri ai biroului executiv.

(5) În componenţa consiliului de administraţie, angajaţii cooperaţiei de consum nu pot constitui mai mult de 1/3 din numărul membrilor acestuia."

10. La articolul 40:

alineatul (1) va avea următorul cuprins:

"(1) Consiliul de administraţie al cooperativei de consum îndeplineşte atribuţiile adunării generale, menţionate la art.36, cu excepţia celor ce ţin de competenţa exclusivă a acesteia."

alineatul (2): 

la litera g), cuvintele "şi decide asupra excluderii" se exclud;

alineatul se completează cu litera i), cu următorul cuprins: 

"i) examinează problemele privind înstrăinarea bunurilor cooperativei de consum şi prezintă deciziile respective spre aprobare adunării generale."

11. Articolul 42:

la alineatul (1), cuvintele ", conducerea lui, modul de alegere a membrilor" se exclud, iar după cuvîntul "aleşi" se introduc cuvintele "membrii biroului";

alineatul (4) va avea următorul cuprins:

"(4) Biroul executiv este condus de un preşedinte, care trebuie să cunoască sistemul cooperaţiei de consum şi să aibă o experienţă de activitate în domeniul economic de cel puţin 3 ani."

articolul se completează cu alineatul (5), cu următorul cuprins: 

"(5) Membrii biroului executiv sînt aleşi de consiliul de administraţie, fiind selectaţi pe criteriul satisfacerii exigenţelor profesionale."

12. La articolul 54 alineatul (3), fraza a doua se exclude.

13. Articolul 55:

la alineatul (1):

după litera c) se introduce o nouă literă d), cu următorul cuprins: 

"d) stabileşte cuantumul taxei de înscriere, al părţilor sociale şi al cotizaţiei de membru;"

literele d)-i) devin literele e)-j);

la alineatul (2), cuvintele "lit.b), e), f) şi h)" se substituie prin cuvintele "lit.a), b), d), f), g) şi i)".

14. Articolul 56: 

la alineatul (4), textul "o dată la 6 luni" se substituie prin textul "o dată la      3 luni";

la alineatul (6), textul "care poate fi şi preşedinte al biroului executiv" se substituie prin textul "care trebuie să cunoască sistemul cooperaţiei de consum şi să aibă o experienţă de activitate în domeniul economic de cel puţin 3 ani".

15. Articolul 57 se completează cu alineatul (4), cu următorul cuprins: 

"(4) În componenţa consiliului de administraţie, angajaţii cooperaţiei de consum nu pot constitui mai mult de 1/3 din numărul membrilor acestuia."

16. La articolul 58 alineatul (2):

literele d) şi g) vor avea următorul cuprins: 

"d) propune modificări şi completări la statutul uniunii teritoriale;"

"g) alege preşedintele şi membrii biroului executiv al uniunii teritoriale;"

la litera i), textul "cuantumul taxei de înscriere, al părţilor sociale ale cooperativelor de consum asociate în uniunea teritorială," se exclude;

alineatul se completează cu literele m) şi n), cu următorul cuprins: 

"m) îşi dă consimţămîntul pentru înstrăinarea bunurilor cooperativelor de consum asociate;

n) modifică cuantumul taxelor de înscriere, al părţilor sociale şi al cotizaţiilor de membru."

17. Articolul 59 alineatul (3) va avea următorul cuprins:

"(3) Şedinţa biroului executiv al uniunii teritoriale este deliberativă dacă la ea participă cel puţin 2/3 din numărul membrilor aleşi. Hotărîrile biroului executiv se adoptă cu votul a cel puţin 2/3 din numărul membrilor prezenţi."

18. Articolul 60:

la alineatul (1), cuvintele ", conducerea lui, modul de alegere a membrilor" se exclud, iar după cuvîntul "aleşi" se introduc cuvintele "membrii biroului";

alineatul (4) va avea următorul cuprins:

"(4) Biroul executiv este condus de un preşedinte, care trebuie să cunoască sistemul cooperaţiei de consum şi să aibă o experienţă de activitate în domeniul economic de cel puţin 3 ani."

articolul se completează cu alineatul (5), cu următorul cuprins: 

"(5) Membrii biroului executiv sînt aleşi de consiliul de administraţie, fiind selectaţi pe criteriul satisfacerii exigenţelor profesionale."

19. La articolul 62 alineatul (1):

litera k) va avea următorul cuprins: 

"k) examinează problemele privind înfiinţarea întreprinderilor cooperatiste ale uniunii teritoriale, precum şi privind încetarea activităţii lor, şi prezintă deciziile respective spre aprobare consiliului de administraţie;"

după litera k) se introduce o nouă literă l), cu următorul cuprins: 

"l) examinează problemele privind înstrăinarea bunurilor din cadrul uniunii teritoriale şi prezintă deciziile respective spre aprobare consiliului de administraţie;"

literele l)-r) devin literele m)-s).

20. Articolul 73 alineatul (3) va avea următorul cuprins:

"(3) Congresul cooperaţiei de consum este deliberativ dacă la el participă cel puţin 2/3 din numărul reprezentanţilor organizaţiilor cooperatiste asociate."

21. La articolul  74:

alineatul (1) se completează cu litera i), cu următorul cuprins: 

"i) hotărăşte asupra înstrăinării bunurilor cooperaţiei de consum."

la alineatul (2), litera "a)," se exclude.

22. Articolul 75:

la alineatul (4), cuvintele "în an" se substituie prin cuvintele "la 3 luni";

la alineatul (6), textul "care poate fi şi preşedinte al biroului executiv" se substituie prin textul "care trebuie să cunoască sistemul cooperaţiei de consum şi să aibă o experienţă de activitate în domeniul economic de cel puţin 3 ani".

23. Articolul 76 se completează cu alineatul (4), cu următorul cuprins: 

"(4) În componenţa consiliului de administraţie, angajaţii cooperaţiei de consum nu pot constitui mai mult de 1/3 din numărul membrilor acestuia."

24. La articolul 77 alineatul (2):

literele c) şi d) vor avea următorul cuprins: 

"c) alege preşedintele şi membrii biroului executiv al uniunii centrale;

d) modifică cuantumul taxelor de înscriere, al părţilor sociale şi al cotizaţiilor de membru, aprobă devizul de cheltuieli al comisiei de cenzori;"

după litera o) se introduc o nouă literă p) şi literele r) şi s), cu următorul cuprins: 

"p) hotărăşte asupra înstrăinării de bunuri ale uniunii centrale al căror cost nu depăşeşte suma de 1 milion de lei numai cu acordul tuturor consiliilor de administraţie ale organizaţiilor cooperatiste asociate;

r) aprobă gajarea (inclusiv ipotecarea) şi darea în arendă sau în chirie a bunurilor cooperaţiei de consum;

s) îşi dă consimţămîntul pentru înstrăinarea bunurilor cooperativelor de consum, precum şi a bunurilor uniunilor teritoriale;"

litera p) devine litera t).

25. Articolul 78 alineatul (3) va avea următorul cuprins: 

"(3) Şedinţa biroului executiv al uniunii centrale este deliberativă dacă la ea participă cel puţin 2/3 din numărul membrilor aleşi. Hotărîrile biroului executiv se adoptă cu votul a cel puţin 2/3 din numărul membrilor prezenţi."

26. Articolul 79:

la alineatul (1), cuvintele ", conducerea lui, modul de alegere a membrilor" se exclud, iar după cuvîntul "aleşi" se introduc cuvintele "membrii biroului";

alineatul (4) va avea următorul cuprins: 

"(4) Biroul executiv este condus de un preşedinte, care trebuie să cunoască sistemul cooperaţiei de consum şi să aibă o experienţă de activitate în domeniul economic de cel puţin 3 ani."

articolul se completează cu alineatul (5), cu următorul cuprins: 

"(5) Membrii biroului executiv sînt aleşi de consiliul de administraţie, fiind selectaţi pe criteriul satisfacerii exigenţelor profesionale."

27. La articolul 81:

literele k), s) şi u) vor avea următorul cuprins: 

"k) examinează problemele privind înfiinţarea întreprinderilor cooperatiste ale uniunii centrale, precum şi privind încetarea activităţii lor, şi prezintă deciziile respective spre aprobare consiliului de administraţie;"

"s) propune spre aprobare consiliului de administraţie statutele întreprinderilor cooperatiste ale uniunii;"

"u) examinează problemele privind înstrăinarea bunurilor din cadrul uniunii centrale şi prezintă deciziile respective spre aprobare consiliului de administraţie;"

după litera u) se introduce o nouă literă v), cu următorul cuprins: 

"v) examinează şi propune spre aprobare consiliului de administraţie gajarea (inclusiv ipotecarea) şi darea în arendă sau în chirie a bunurilor cooperativelor de consum, ale uniunilor teritoriale şi ale uniunii centrale;"

literele v) şi x) devin literele x) şi y).

28. La articolul 89:

alineatul (1) va avea următorul cuprins:

"(1) Proprietatea cooperaţiei de consum este privată, ocrotită de lege şi se compune dintr-o parte divizibilă şi alta indivizibilă."

alineatul (3) va avea următorul cuprins:

"(3) Partea indivizibilă a proprietăţii cooperaţiei de consum este înscrisă după organizaţiile cooperatiste şi cuprinde întreg patrimoniul acumulat pe parcursul activităţii acestora, fără partea menţionată la alineatul (2). Partea indivizibilă a proprietăţii nu poate fi însuşită de membrii cooperatori sau de organizaţiile cooperatiste asociate. Înstrăinarea bunurilor proprietăţii indivizibile înscrise după cooperativele de consum şi uniunile teritoriale poate avea loc doar cu consimţămîntul organizaţiilor cooperatiste ierarhic superioare, în condiţiile prezentei legi. Contractele de înstrăinare a proprietăţii cooperaţiei de consum încheiate fără respectarea prevederilor prezentei legi sînt nule de drept."

29. Articolul 90 se completează cu alineatele (7) şi (8), cu următorul cuprins: 

"(7) Majorarea părţilor sociale poate fi dispusă doar pentru noii membri cooperatori şi pentru cei ce subscriu noi părţi sociale după majorarea acestora.

(8) Membrii cooperatori pot suplini părţile sociale pînă la noul cuantum. Nesuplinirea părţilor sociale nu poate servi drept temei pentru excluderea din cooperativa de consum sau pentru lipsirea de vot în organele de conducere ale acesteia."

30. La articolul 109:

alineatul unic devine alineatul (1);

articolul se completează cu alineatul (2), cu următorul cuprins: 

"(2) Părţile sociale deţinute de membrii cooperatori în cooperativele de consum la data de 1 ianuarie 1992 se indexează pînă la o parte socială deplină de 30 de lei. Membrii cooperatori cărora li s-au indexat părţile sociale se restabilesc în cooperativele de consum respective."

Art.II. – (1) În termen de 6 luni de la intrarea în vigoare a prezentei legi:

1) organele de conducere ale cooperativelor de consum:

a) vor reexamina registrele membrilor cooperatori şi vor rectifica părţile sociale ale acestora;

b) vor restabili calitatea de membru cooperator persoanelor excluse din cooperativa de consum ale căror părţi sociale au fost indexate;

2) în cazul reorganizării cooperativelor de consum, persoanele cărora li s-au indexat părţile sociale vor fi restabilite în cooperativele de consum succesoare;

3) în cazul apariţiei unor dificultăţi în legătură cu restabilirea calităţii de membru în cooperativele de consum, Consiliul de administraţie al Uniunii Centrale a Cooperativelor de Consum va decide în care cooperativă de consum va fi restabilită persoana respectivă;

4) din partea indivizibilă a proprietăţii cooperaţiei de consum, se vor transmite:

a) de la Uniunea Centrală a Cooperativelor de Consum – 49 la sută către organizaţiile cooperatiste asociate;

b) de la uniunile teritoriale – 49 la sută către cooperativele de consum asociate;

5) Consiliul de administraţie al Uniunii Centrale a Cooperativelor de Consum va aproba mecanismul de transmitere a proprietăţii către uniunile teritoriale şi cooperativele de consum;

6) organele de conducere ale organizaţiilor cooperatiste de consum vor asigura înlăturarea incompatibilităţii funcţiilor de preşedinte sau de membru al consiliului de administraţie cu cele de preşedinte sau de membru al biroului executiv.

(2) La expirarea termenului de 6 luni de la intrarea în vigoare a prezentei legi, organele supreme de conducere ale organizaţiilor cooperatiste de consum se convoacă în şedinţe de dare de seamă şi realegeri. Toate şedinţele stabilite sau planificate în acest scop pentru perioada menţionată de 6 luni se amînă de drept pentru o dată ulterioară.

VICEPREŞEDINTELE  PARLAMENTULUI

VADIM  MIŞIN

Chişinău, 21 februarie 2003.

Nr.61-XV.

